  Виталий Пронин Ижысь интернет проектъёсын вырись компанилэн кивалтӥсез Константин Алексеев.Таяз арняе Кун Кенеше нырысьсэ люкаськылӥз Егитъёслэн парламентсылэн 4-тӥ созывез. 2 ар ӵоже 60 егитъёс выль законопроектъёс дэмлалозы, егитъёслэсь улонзэс умоятон бордын тыршозы. Парламентэ пыртэмын устоосыз пӧлысь устоосыз егитъёс: ӝыныез - ёросъёс парламентъёсысь, ӝынызэ бырйиз нимысьтыз кылдытэм комиссия, егитъёслэсь проектъёссэс дунъяса. Кылсярысь, УдГУ-ысь Удмурт кылосбуръя, финноугроведениея но журналистикая институтысь егит дышетӥсь Александр Корепанов шуэ: удмурт кылъя курсъёсты азинтоно. Татын кылэз эшшо но золгес дышетоно, культурае мургес выёно. Вераны кулэ, егит муртлы оскемын кивалтыны Культурая, туризмъя но йӧскалык политикая комитетэн. - Али комитетамы 7 адями гожтӥськемын. Огез ужпуммы: егитъёсты удмурт культурае, удмурт ужрадъёсы кыскыны, - вера Александр Корепанов. - Ми тодӥськом, али вераськонъёс мыно: анай кылъёсты школаын одно ик дышетоно яке факультатив гинэ кельтоно. Малпасько ми но, егит парламентарийёс, та ужпумез сэрттонэ пыриськом. Нырысетӥ сессиын быръемын вал Егитъёслэн парламенсылэн тӧроез - Ижысь интернет проектъёсын вырись компанилэн кивалтӥсез Константин Алексеев. Мария ВекшинаТуспуктэм: udmgossovet.ru  